laion/Wikipedia-Exotic huggingface dataset:
קים יונג-האק

קוריאה זהו שם קוריאני; שם המשפחה הוא קים. קים יונג-האק (בקוריאנית: 김용학; נולד ב-20 במאי 2003 2004 בגוואנגמיונג שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת פורטימוננסה מליגת העל הפורטוגלית, בהשאלה מפוהאנג סטילרס. קים גדל במחלקות הנוער של גוואנגמיונג ופוהאנג סטילרס. ב-20 בינואר 2022 הושאל קים למשך עונה וחצי לפורטימוננסה מליגת העל הפורטוגלית. ב-19 בנובמבר ערך את הופעת הבכורה שלו במועדון, בהפסד 2-0 לנסיונל מדיירה במסגרת גביע הליגה הפורטוגלית לעונת 2022/2023. נכלל בסגל נבחרת קוריאה הדרומית עד גיל 20 לטורניר גביע העולם עד גיל 20 בשנת 2023. קים יונג-האק, באתר Transfermarkt קים יונג-האק, באתר Fussballdaten.de (בגרמנית) קים יונג-האק, באתר Soccerway קים יונג-האק, באתר WorldFootball.net קים יונג-האק, באתר FootballDatabase.eu Kim Yong-hak joined Portimonense באתר Football-Asian, ‏ 21 בינואר 2022 (באנגלית) U-20 월드컵 최종 엔트리 21명 발표 באתר הרשמי של התאחדות הכדורגל הדרום קוריאנית, 5 במאי 2023 (בקוריאנית)
ג'יבריל עות'מאן

ג'יבריל עות'מאן (בצרפתית: Jibril Othman, בערבית: جبريل عثمان, בתעתיק מדויק: ג'בריל עת'מאן; נולד ב-26 באפריל 2004 בסנט אטיין שבצרפת) הוא כדורגלן תוניסאי-צרפתי המשחק בעמדת החלוץ בקבוצת סנט אטיין מליגת העל הצרפתית. עות'מאן הצטרף למחלקת הנוער של סנט אטיין בשנת 2012, ובשנת 2022 החל לשחק בקבוצת המילואים של המועדון. ב-15 באוקטובר 2022 ערך את הופעת הבכורה שלו בקבוצה הראשונה של המועדון, בהפסד 0–2 לפריז במסגרת המחזור ה-12 בליגת המשנה הצרפתית לעונת 2022/2023. נכלל בסגל נבחרת תוניסיה עד גיל 20 לטורניר גביע העולם עד גיל 20 בשנת 2023. ג'יבריל עות'מאן, באתר Transfermarkt ג'יבריל עות'מאן, באתר WorldFootball.net ג'יבריל עות'מאן, באתר FootballDatabase.eu Tunisie: Foot-Mondial U20 Argentine - Le sélectionneur de la Tunisie Montassar Louhichi dévoile la liste des 20 convoqués באתר Tunis Afrique Presse, ‏ 8 במאי 2023 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יבריל עות'מאן".
שלמה פרידמן (פירושונים)

האם התכוונתם ל... הרב שלמה פרידמן – האדמו"ר הרביעי מטשורטקוב, כיהן בתל אביב הרב מרדכי שלמה פרידמן – האדמו"ר מבויאן בניו יורק וחבר מועצת גדולי התורה בארצות הברית הרב שלמה חיים פרידמן – אדמו"ר מסדיגורה, עסקן וסופר הרב שלמה פרידמן מסדיגורה – בנו של הרב אברהם יעקב פרידמן (הראשון) שלמה בר-שביט – שחקן תיאטרון ישראלי. שמו המקורי היה "שלמה פרידמן"
חקלאות אקסטנסיבית

חקלאות אקסטנסיבית היא שיטה חקלאית המתאפיינת בהשקעה קטנה של עבודת כפיים, מים, דשנים, מיכון והון ביחס לשטח האדמה המעובד. שיטה חקלאית זו הפוכה לחקלאות אינטנסיבית, היא מתפרשת על פני שטחים נרחבים ומניבה יבול קטן ליחידת שטח. חקלאות אקסטנסיבית כוללת גידול צאן ובקר באזורים בעלי פרודוקטיביות חקלאית נמוכה וגידול בקנה מידה רחב של חיטה, שעורה, שמני בישול ודגנים נוספים באזורים בהם הקרקע דלה ועתיקה, כך שהיבול לדונם נמוך, אך השטח הרחב והזול מניב יבול גבוה ביחד להשקעה ולעבודה. רעייה נוודית היא דוגמה קיצונית לחקלאות אקסטנסיבית, שבה הרועים מעבירים את בעלי החיים שלהם לרעות באזורים בהם יש מזון בהתאם לעונות השנה וזמינות המזון. גם חקלאות נדודים (אנ') (חקלאות כריתה ושריפה) היא חקלאות אקסטנסיבית. חקלאות אקסטנסיבית נמצאת בחלקים של אמצע קו הרוחב של רוב היבשות, וגם באזורים מדבריים שבהם אין מים זמינים להשקיה, מפני שחקלאות אקסטנסיבית דורשת פחות גשמים ומקורות מים להשקיה מחקלאות אינטנסיבית. המשק החקלאי מתפרש על פני שטח גדול בהשוואה למספר העובדים והכסף המושקע בו. לחקלאות אקסטנסיבית יש מספר יתרונות על פני חקלאות אינטנסיבית: נדרש פחות כוח אדם ליחידת שטח כדי לעבד שטחים גדולים, במיוחד מאחר שלא מבוצעים שינויים יקרים בקרקע (כמו טרסות). ניתן להשתמש במיכון בצורה יעילה יותר על פני שטחים גדולים ושטוחים. היעילות רבה יותר של העבודה החקלאית גורמת בדרך כלל למחירי מוצרים נמוכים יותר. רווחת בעלי החיים טובה בדרך כלל מכיוון שבעלי חיים אינם מוחזקים בצפיפות. דרישות נמוכות יותר של תשומות כגון דשנים. הסביבה באזור הגידול והקרקע אינן נפגעות משימוש יתר בכימיקלים. שימוש במכונות ובשיטות מדעיות חקלאיות מניב כמות גדולה של יבולים. בעלי חיים שגדלו באזורים גדולים יותר מתפתחים ביעילות רבה יותר. לחקלאות נרחבת יש כמה חסרונות: התשואות נוטות להיות נמוכות בהרבה מאשר בחקלאות אינטנסיבית בטווח הקצר. הצורך בשטחי קרקע נרחבים מגביל את בית הגידול של מיני בר, כפי שקורה בחקלאות אינטנסיבית. פוליקולטורה חווה חקלאית מדיה וקבצים בנושא חקלאות אקסטנסיבית בוויקישיתוף חקלאות אקסטנסיבית, באתר אנציקלופדיה בריטניקה (באנגלית) מאירה שגב, איריס שילוני וצביה פיין, ‏הפיתוח והתכנון המרחבי : ספר לימוד בגאוגרפיה ופיתוח הסביבה, 2010, עמ' 282‏, באתר "כותר"
דניאל נייהיוזר

דניאל נייהיוזר (נולד ב-1964) הוא פיזיקאי וכימאי תאורטי ישראלי-אמריקאי ופרופסור מן המניין במחלקה לכימיה וביוכימיה באוניברסיטת קליפורניה בלוס אנג'לס. נייהיוזר נולד בחיפה ועבר לירושלים בהיותו בן 6, שם התחנך. בהיותו נער כבן 15, החל את לימודיו לתואר ראשון במתמטיקה ובפיזיקה באוניברסיטה העברית בירושלים. נסע ב-1982 לארצות הברית ולמד לתואר שני ושלישי בפיזיקה במכון הטכנולוגי של קליפורניה, בהנחיית פרופ' סטיבן קונין (אנ'). עבודת הדוקטורט שלו הוגשה בשנת 1987. בשנים 1987–1989 שירת בצה"ל. בשנים 1989–1991 שהה נייהיוזר כעמית בתר-דוקטורט ע"ש ויצמן במחלקה לכימיה של אוניברסיטת פרינסטון, ולאחר מכן שימש במשך כשנה כעמית מחקר במכון ג'יימס פרנק באוניברסיטת שיקגו (בהנחיית פרופ' ג'ון לייט). ב-1992 הצטרף כמרצה בכיר אל המחלקה לכימיה וביוכימיה באוניברסיטת קליפורניה בלוס אנג'לס. ב-1998 הפך לפרופסור חבר וב-2002 לפרופסור מן המניין. נייהיוזר נשוי ואב לשלושה. נייהיוזר הוא מחברם של למעלה מ-190 מאמרים שראו אור בכתבי עת מובילים בתחום מחקרו, עם למעלה מ-10,000 ציטוטים ו-h-index של 55 (נכון ל-2023). הוא הנחה למעלה מ-20 תלמידי מחקר ופוסט-דוקטורנטים. עם תלמידיו לאורך השנים נמנים פרופ' קן לופאטה מאוניברסיטת לואיזיאנה, כריסטופר ארנטסן מאוניברסיטת יאנגסטון ווייטק ולאצ'ק מאוניברסיטת קליפורניה בסנטה ברברה. בשנים 1987–1989 עבד נייהיוזר באופן הדוק עם פרופ' מיכאל (מיכה) בר מהמרכז למחקר גרעיני שורק על תאוריה של דינמיקת תגובה, ויחד הם פיתחו גישה לתופעת הפיזור, אשר מאפשרת חישובם של קצבי תגובה. מחקרו של נייהיוזר מתמקד כיום בפיתוח אלגוריתמים קוונטיים מבוססי low scaling עבור מערכות קוונטיות גדולות, וכן בטיפול מזוסקופי במערכות מצומדות של קרינה וחומר. הוא פיתח שיטה תלויה בזמן, המבוססת על אופרטור הטלה, והמיועדת לצורך חישובים במערכות של פיזור ריאקטיבי. שיטה זו אפשרה חקר מדויק של פיזור ממולקולות קטנות. כמו כן, המציא נייהיוזר שיטה כללית המבוססת על לכסון וסינון, והמשמשת לצורך חילוץ מדויק של נתונים אנרגטיים מסיגנל קצר בזמן, אשר נמצאה שימושית בדינמיקה קוונטית, בתהודה מגנטית גרעינית ובעיבוד אותות ככלל. הוא גם פיתח שיטת שדה קרוב המשמשת לחקר מערכות אלקטרודינמיות בסקאלות קטנות. מחקרו הנוכחי מתמקד בפיתוח כימיה קוונטית סטוכסטית, יחד עם עמיתיו, פרופ' ערן רבני (אנ') ופרופ' רועי בר (בנו של מיכאל בר). זוהי פרדיגמה של חישוב קוונטי, אשר מייתר את הצורך בחישובים אקסטנסיביים ותחת זאת מחשב את תכונות החומר באמצעות סכימה על מספר קטן של אורביטלים. פרדיגמה זו "מותחת את הגבולות" בכל הקשור לחישוב תכונות של חומרים רבים, החל ממערכות קטנות בעלות עשרות או מאות אלקטרונים, ועד למערכות מזוסקופיות גדולות בעלות עשרות אלפי אלקטרונים. מלגת ויצמן (1989) מלגת ג'יימס פרנק (1991) פרס הקריירה המוקדמת של הקרן הלאומית האמריקאית למדע (1995) מענק מחקר מטעם חברת שברון (1995) פרס אלפרד פ' סלואן (1996) פרס ברגמן (1997) פרס סיבורג (1999) מדיה וקבצים בנושא דניאל נייהיוזר בוויקישיתוף דניאל נייהיוזר, באתר גוגל סקולר אתר האינטרנט הרשמי של דניאל נייהיוזר (באנגלית) Daniel Neuhauser, Ph.D. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל נייהיוזר".
מה אתה בכלל יודע על אהבה

"מה אתה בכלל יודע על אהבה" הוא שיר שכתב אהוד מנור, הלחין אילן וירצברג וביצע הזמר הישראלי גידי גוב. השיר היה שיר הנושא של הסרט "אחד משלנו", שהתפרסם ב־1989. מאוחר יותר הוא נכלל באלבומו של גוב "שירים שהתפזרו", שהתפרסם ב־1993. השיר זכה לביצועים של אילן וירצברג, איה כורם וירמי קפלן, ואביב גפן הקליט אותו למיזם "צו השעה" ב־2020. השיר התחיל כנעימת הנושא של הסרט "אחד משלנו" והפך לשיר הנושא בביצוע גידי גוב לאחר שמלחין פסקול הסרט, אילן וירצברג, קיבל את המילים מאהוד מנור. הנעימה מושמעת כמה פעמים לאורך הסרט, והשיר בביצוע גוב מלווה את הקרדיטים המוצגים בכתוביות הסיום. וירצברג ציין שכשקיבל את המילים ממנור הוא נדהם והתחבר במיוחד לבית השני, שאותו הוא הרגיש כאילו מנור חיבר במיוחד בשבילו. כשווירצברג היה כבן 17 אביו ניצול השואה התאבד, והוא חווה משבר כתוצאה מכך. בין השאר סיפר שהרגיש מנותק מבחינה רגשית. לכן הוא התחבר מאוד למילים: "גע בידיך באיש, למה אינך מרגיש?... מה שנשבר לא יתאחה, מה שזועק, מה שבוכה, מה שכואב...". השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־17 בספטמבר 1989 ונכנס למצעד הבא במקום ה־33. הוא שמר על המקום הזה, שהיה לדירוג השיא שלו, וב־10 באוקטובר יצא מהמצעד בתום שבועיים של צעידה. סרטון השיר "מה אתה בכלל יודע על אהבה" באתר יוטיוב מילות השיר "מה אתה בכלל יודע על אהבה" באתר שירונט "מה אתה בכלל יודע על אהבה" בביצוע אביב גפן, 2020, באתר יוטיוב וירצברג סיפר שאביו היה עוזר של יוזף מנגלה. האלבום "שירים שהתפזרו", באתר Discogs, בדיקה אחרונה ב־9 במאי 2023 נתוני היצירה, באתר אקו"ם, בדיקה אחרונה ב־9 במאי 2023 "מה אתה בכלל יודע על אהבה", באתר הספרייה הלאומית, בדיקה אחרונה ב־9 במאי 2023 "מה אתה בכלל יודע על אהבה" בביצוע אביב גפן במיזם "צו השעה", באתר יוטיוב, בדיקה אחרונה ב־9 במאי 2023 "מה אתה בכלל יודע על אהבה" בביצוע אילן וירצברג, באתר יוטיוב, בדיקה אחרונה ב־9 במאי 2023 "מה אתה בכלל יודע על אהבה" בביצוע ירמי קפלן, באתר יוטיוב, בדיקה אחרונה ב־9 במאי 2023 גידי גוב – אחד משלנו, שיר הנושא מתוך סרטו של אורי ברבש (1989), באתר סטריאו ומונו, בדיקה אחרונה ב־10 במאי 2023 אמיר בוגן, להיטים מהסרטים: המנוני הקולנוע הישראלי, באתר ynet, 7 באוקטובר 2012 אביב גפן | מה אתה בכלל יודע על אהבה באתר צו השעה, בדיקה אחרונה ב־9 במאי 2023 1:52 בסרטון הריאיון עם קוטנר תיעוד יוצרים של מפעל הפיס עם יואב קוטנר – אילן וירצברג (הגרסה הארוכה) , על השיר: 50:04 מתחילת הסרטון. על הדיכאונות של אביו החל מ־6:47. על המשבר שחווה כתוצאה מכך החל מ־9:12., סרטון בערוץ "מפעל הפיס", באתר יוטיוב השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־9 במאי 2023 מיקום שיא במצעד השבועי של רשת ג' (33), באתר פזמונט, בדיקה אחרונה ב־9 במאי 2023 השיר יוצא ממצעד רשת ג', 10 באוקטובר 1989, באתר פזמונט, בדיקה אחרונה ב־10 במאי 2023
בג"ץ האגודה לזכויות האזרח נגד השר לביטחון פנים

האם התכוונתם ל... בג"ץ 1437/02 האגודה לזכויות האזרח נגד השר לביטחון פנים – העוסק בזכות ההיוועצות של אסירים בג"ץ 1892/14 האגודה לזכויות האזרח נגד השר לביטחון פנים – העוסק במרחב המחיה של אסירים
בג"ץ האגודה לזכויות האזרח בישראל נגד השר לביטחון פנים ושירות בתי הסוהר

האם התכוונתם ל... בג"ץ 1437/02 האגודה לזכויות האזרח נגד השר לביטחון פנים – העוסק בזכות ההיוועצות של אסירים בג"ץ 1892/14 האגודה לזכויות האזרח נגד השר לביטחון פנים – העוסק במרחב המחיה של אסירים
אקווה אורה

אקווה אורה הוא מינרל המיוצר בצורה מלאכותית. המינרל מיוצר במעבדה מגבישי קוורץ המצופים בשכבה דקיקה של מתכת. הגביש מחומם בתא בו שורר ריק לטמפרטורה של °C‏870 ואז מוסיפים לתא מתכת שעברה איוד בחום גבוה. אטומי המתכת מתמזגים עם פני השטח של גביש הקוורץ והתוצאה היא גביש בעל ברק ססגוני. התהליך פותח בשנות ה-80, כאשר המתכת הפופולרית ביותר בשימוש היא זהב והוא נותן לגביש הקוורץ גוון כחול עז שנתן למינרל את שמו (בלטינית אקווה היא מים, ואורה היא תחילת המילה זהב). כמו כן נעשה שימוש במתכות טיטניום (צבע ססגוני בדומה לאופאל) ואינדיום (צבע סגול). האקווה אורה היא אבן פופולרית לשימוש בתכשיטים. זוהי אבן לא יקרה יחסית וקלה לרכישה. ניתן לחתוך אותה וללטשה לחרוזים לשימוש בתכשיטים קטנים כדוגמת עגילים או צמידים. לעיתים נעשה שימוש בכל גביש הקוורץ בתליונים ובתכשיטים גדולים אחרים. באקווה אורה נעשה שימוש רב בריפוי בעזרת קריסטלים. יש אנשים המאמינים כי ענידת גביש האקווה אורה משחררת לחצים ומשככת כעסים. מדיה וקבצים בנושא אקווה אורה בוויקישיתוף
סויוז TM-27

סויוז TM-27(ברוסית: Союз TM-27) הייתה משימה מאוישת שהביאה לתחנת החלל מיר משלחת מס' 25. המשימה שוגרה ב-29 בינואר 1998 מקוסמודרום בייקונור, קזחסטן, כשבתוכה מספר אנשי צוות: שני קוסמונאוטים רוסים ואסטרונאוט צרפתי. בנוסף לתוכנית ניסויים והחלפת צוות קוסמונאוטים המשיכו בפעילות תיקון של מודול "ספקטר" הפגוע ועבודות תחזוקה של תחנת החלל. צוות המראה: רוסיה טלגט מוסאבייב - מפקד רוסיה ניקולאי בודארין - מהנדס טיסה צרפת לאופולד אייארטס - אסטרונאוט חוקר צוות נחיתה: רוסיה טלגט מוסאבייב - מפקד רוסיה ניקולאי בודארין - מהנדס טיסה רוסיה יורי בטורין - מהנדס טיסה רוסיה ויקטור אפנסייב - מפקד רוסיה סרגיי טרשצ'וב - מהנדס טיסה צרפת ז'אן פייר אניירה - אסטרונאוט חוקר ב-29 בינואר 1998 החללית שוגרה לחלל. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. ב-31 בינואר היא תחברה לתחנת החלל מיר. החיבור בוצע לתא עגינה במודול "קוואנט 1". באותה עת לתחנת החלל כבר הייתה מחוברת חללית סויוז TM-26 ושהה בה צוות של משלחת מס' 24 בפיקוד אנטולי סולוביוב. הצוותים שכללו יחד 6 אנשים החלו בהכנות לביצוע ניסויים והעברת תחנת החלל לצוות משלחת מס' 25. ב-20 בפברואר חללית התנתקה ממודול "קוואנט 1" וחוברה מחדש לתא עגינה קדמי במודול הבסיסי. לאופולד אייארטס החל ביישום תוכנית "פגסוס" של סוכנות החלל הצרפתית. התוכנית כללה ניסויים בתחום רפואה, ביולוגיה, תורת החומרים וטכנולוגיה. ב-19 בפברואר חללית "סויוז TM-26" התנתקה מתחנת החלל ועל סיפונה אנטולי סולוביוב, פאבל וינוגרדוב ולאופולד אייארטס וחזרה לכדור הארץ. משלחת מס' 25 החלה לפעול לפי תוכנית. ב-13 באוגוסט 1998 שוגרה חללית סויוז TM-28 ועל סיפונה צוות של משלחת מס' 26. החללית התחברה לתחנת החלל והחל הליך מסודר של העברת שליטה על התחנה למשלחת החדשה. "סויוז TM-27" נחתה ב-25 באוגוסט 1998 כשבתוכה שני הקוסמונאוטים המקוריים של המשימה ויורי בטורין שהגיע ב-"סויוז TM-28". בתחנת החלל מיר נותרו גנאדי פדאלקה וסרגיי אבדייב שהגיעו עם "סויוז TM-28". תוכנית סויוז תחנת החלל מיר מדיה וקבצים בנושא סויוז TM-27 בוויקישיתוף נתוני המשימה סויוז TM-27 באנציקלופדיה אסטרונאוטיקה (באנגלית)
אילנה לוין

אילנה לוין (באנגלית: Ilana Levine, נולדה ב-5 בדצמבר 1963) היא שחקנית יהודייה-אמריקאית. שיחקה בין השאר בסרטים "לנשק את ג'סיקה שטיין", חברים עם ילדים" ו"וידויים של שופהוליק". לוין, גדלה בטינק, ניו ג'רזי, למדה בתיכון טינק ובאוניברסיטת פורדהם. היא פיתחה עניין במשחק לאחר שראתה תסריט מונח על דלפק בזמן שהייתה במספרה מקומית בעיירה בה גדלה. הספרית הפנתה אותה לתוכנית משחק מניו יורק והציעה לה לבדוק את הקורס. לוין גילמה את אנדריאה ספינלי ב-11 פרקים של סדרת הדרמה הקומית של HBO טאנר '88 . בשנת 1988 השתתפה בפרסומת בטלוויזיה וברדיו עבור משקה האנרגיה רד בול. היא שיחקה את התפקיד של לוסי ואן פלט ב-1999 של המחזה בברודוויי "You're A Good Man, Charlie Brown". לוין הופיעה גם בברודוויי ב"נשים של ג'ייק", "הלילה האחרון של באליהו" ו"ההר הלא נכון". היא מנחה את הפודקאסט של אייטונס Little Known Facts עם אילנה לוין. לוין הופיעה במספר תוכניות טלוויזיה, כולל סיינפלד, NYPD Blue, לויס וקלארק, וחוק וסדר, ובסרטים כולל לנשק את ג'סיקה שטיין, איירה ואבי, חברים עם ילדים, חמש טיסות למעלה, ענק, וידויים של שופהוליק, יומני האומנת, דון פיוטה, סיפורים וכישלון בהשקה. לוין נשואה לשחקן דומיניק פומוסה ויש להם שני ילדים. בעלה התגייר. אילנה לוין, ברשת החברתית אקס (טוויטר) אילנה לוין, ברשת החברתית אינסטגרם אילנה לוין, במסד הנתונים הקולנועיים IMDb (באנגלית) אילנה לוין, באתר MusicBrainz (באנגלית) Mushinske, Joram. "Behind The Curtain; Stage Actress Ilana Levine celebrates live performance in her podcast", (201) magazine, December 2020. Accessed January 4, 2021. "Grew up in: Teaneck... Education: Teaneck High School, Fordham University" "Jews in the News: Mike Nichols, Yael Grobglas and Dominic Fumusa", Tampa Jewish Federation. Retrieved March 18, 2017. "Meanwhile, Nurse Jackie, which will begin its 7th and final season in April, has featured the DOMINIC FUMUSA, 45, as Jackie’s hunky husband, Kevin, since it began. Fumusa has been married to stage actress ILANA LEVINE, 50, since 2002 and they have two kids. A film director friend, who knows Fumusa, recently told me the actor converted to Judaism 'after a long period of study.' My web check revealed that Fumusa briefly mentioned his conversion to a blogger and that he and his wife are active in their local Jewish Federation."
דומיניק פומוסה

דומיניק פומוסה (באנגלית: Dominic Fumusa, נולד ב-13 בספטמבר 1969) הוא שחקן תיאטרון וקולנוע יהודי-אמריקאי הידוע בכיכובו בסדרת הדרמה הקומית של שואוטיים, "האחות ג'קי". פומוסה נולד וגדל במחוז דיין, ויסקונסין, ארצות הברית, למשפחה גדולה כאחד מ-10 אחים. פומוסה הוא בנם של קלרה ופיטר פומוסה. הוא סיים את בית הספר התיכון מקפרלנד ב-1987. הוא קיבל תואר ראשון באמנויות במדעי המדינה מאוניברסיטת לורנס ותואר שני באמנויות יפות מאוניברסיטת אילינוי באורבנה-שמפיין בשנת 1994. פומוסה החל את קריירת המשחק שלו בסצנת התיאטרון בשיקגו, לפני שעבר לניו יורק וערך את הופעת הבכורה שלו בברודוויי ב-1998 בשחזור של Wait Until Dark יחד עם מריסה טומיי וקוונטין טרנטינו. הוא שיחק על במת ברודוויי במחזות כמו "Take Me Out" זוכת פרס הטוני . בטלוויזיה שיחק בסדרות רבות ביניהן חוק וסדר: מדור מיוחד, והסופרנוס, הוא שיחק בתור החבר לשעבר של קארי בראדשו, ג'ים, בפרק של הסדרה סקס והעיר הגדולה. בין 2009 ל-2015 שיחק בסדרה האחות ג'קי בתפקיד קווין פייטון, בן הזוג של אידי פאלקו. הוא גילם סוכן מיוחד של ה-FBI ריי קונלין בעונה השישית של סדרת הדרמה הומלנד. ב-2019 החל לשחק בסדרה הסנדק של הארלם בתור לואי ג'יגנטה, והחל מ-2021 משחק בסדרה נקודת שוויון בתור הבלש קן מלורי. בקולנוע הוא כיכב בסרט מ-2016, 13 שעות: החיילים הסודיים של בנגאזי, בבימויו של מייקל ביי. הוא נשוי לשחקנית אילנה לוין ויש להם שני ילדים. פומוסה התגייר בעקבות נישואיו ללוין היהודייה. מדיה וקבצים בנושא דומיניק פומוסה בוויקישיתוף דומיניק פומוסה, במסד הנתונים הקולנועיים IMDb (באנגלית) דומיניק פומוסה, באתר AllMovie (באנגלית) דומיניק פומוסה, במסד הנתונים הקולנועיים KinoPoisk (ברוסית) "Dominic Fumusa". לוין, נילי (2013-07-29). ""האחות ג'קי": מחכים לנפילה, ומשתעממים". Ynet. נבדק ב-2023-05-10. Wagmeister, Elizabeth (12 בספטמבר 2016). "Nurse Jackie Alum Joins Homeland Season 6". Variety. נבדק ב-28 בספטמבר 2016. {{cite web}}: (עזרה) Tampa Jewish Federation: "Jews in the News: Mike Nichols, Yael Grobglas and Dominic Fumusa" retrieved March 18, 2017 |"Meanwhile, “Nurse Jackie”, which will begin its 7th and final season in April, has featured the DOMINIC FUMUSA, 45, as Jackie’s hunky husband, Kevin, since it began. Fumusa has been married to stage actress ILANA LEVINE, 50, since 2002 and they have two kids. A film director friend, who knows Fumusa, recently told me the actor converted to Judaism “after a long period of study.” My web check revealed that Fumusa briefly mentioned his conversion to a blogger and that he and his wife are active in their local Jewish Federation."
פיגוע הירי בבית הכנסת אלגריבה (2023)

פיגוע הירי בבית הכנסת אלגריבה היה פיגוע ירי שבוצע ב-9 במאי 2023 במהלך הילולת רבי שמעון בר יוחאי בבית הכנסת העתיק "אלגריבה" באי ג'רבה שבתוניסיה. בפיגוע נרצחו 5 בני אדם, שני אזרחים יהודים ושלושה מאבטחים. פרק זה לוקה בחסר. אנא תרמו לוויקיפדיה והשלימו אותו. 21 שנים אחרי פיגוע התופת בבית הכנסת אלגריבה התרחש מחוץ לבית הכנסת פיגוע נוסף. מאבטח בבניין ששייך לחיל הים המקומי הרג מאבטח אחר, לקח את הנשק שלו וירה ללא הבחנה לעבר בית הכנסת. הוא רצח שני מתפללים יהודים, אחד מהם ישראלי, ופצע חמישה אנשי ביטחון וארבעה מבקרים. לאחר מספר דקות הוא נהרג על ידי כוחות הביטחון המקומיים. הפיגוע התרחש במהלך חגיגות ל"ג בעומר בהם השתתפו מאות יהודים, חלקם ישראלים. המפגע היה לכאורה איש כוחות הביטחון שהודח מתפקידו. הנרצחים היהודים הם בן חדאד, יהודי בעל אזרחות צרפתית, ובן דודו אביאל עלילש חדאד – ישראלי תושב תוניסיה ותושב אופקים ויש לו גם אזרחות פורטוגלית. בעקבות הפיגוע המשתתפים הסתגרו בבית הכנסת במשך שעות עד שכוחות הביטחון הגיעו לפנותם. יהדות תוניסיה בית הכנסת אלגריבה פיגוע התופת בבית הכנסת אלגריבה עדו בן פורת, שני יהודים נרצחו בפיגוע ליד בית כנסת בתוניסיה, אחד מהם ישראלי, באתר ערוץ 7, 9 במאי 2023 איתמר אייכנר, שני בני דודים יהודים נרצחו ליד בית כנסת בתוניסיה, כשמאות נצורים בפנים: "מסע הרג", באתר ynet, 10 במאי 2023 פיגוע סמוך לבית כנסת באי ג'רבה בדרום תוניסיה – חמישה נהרגו ו-20 נפצעו, באתר גלובס, 11 באפריל 2002 הפיגוע בתוניסיה: נקבע מותו של איש ביטחון נוסף שנורה אמש, באתר ynet, 10 במאי 2023 איתמר אייכנר, בן ואביאל נרצחו ליד בית כנסת בתוניסיה, כשמאות נצורים בפנים: "מסע הרג", באתר ynet, 10 במאי 2023 Eyad Kourdi וHande Atay Alam, At least three killed, including French national, in attack near synagogue in Tunisia, CNN, ‏3 באפריל 2023 תוניסיה: 4 הרוגים בירי בחגיגות ל"ג בעומר בהם אזרח ישראלי, באתר וואלה, 9 במאי 2023 בני הדודים אביאל ובן חדד הי"ד נרצחו ליד בית הכנסת באי ג'רבה, באתר חרדים10, ‏10 במאי 2023
רוסלס

האם התכוונתם ל... אדוארדו רוסלס – צייר ספרדי אייל רוזלס – שחקן ישראלי גיירמו רוסלס – סופר קובני
דוגאלד מקקול

דוגאלד סאתרלנד מקקול (באנגלית: Dugald Sutherland MacColl; ‏10 במרץ 1859 – 21 בדצמבר 1948) היה צייר, מבקר אמנות, מרצה וסופר סקוטי. הוא היה מנהל גלריית טייט במשך חמש שנים. מקקול נולד בגלאזגו והתחנך באוניברסיטת לונדון ובאוניברסיטת אוקספורד בין 1876 ל-1884. הוא גם למד בבית הספר לאמנות וסטמינסטר ובבית הספר סלייד אצל אלפונס לגרוס בין השנים 1884 ל-1892. אף שהוא היה צייר צבעי מים מוכשר, הוא זכור לטובה כסופר ומרצה לאמנות. מ-1890 עד 1895 הוא היה מבקר אמנות עבור The Spectator, ועבור ה-Sathery Review מ-1896 עד 1906. מקקול הפך לחבר ב-New English Art Club ב-1896, וערך את ה- Architectural Review מ-1901 עד 1905. הוא פרסם את הספר בר הסמכה, "אמנות המאה התשע-עשרה", ב-1902. בעיתונאות ובספריו הוא היה חסיד מרכזי של האימפרסיוניסטים הצרפתים, והיה בעל השפעה בהפצת רעיונותיהם ועיצוב עמדות הציבור בבריטניה כלפי העדפת האימפרסיוניזם. מ-1906 עד 1911 הוא היה מנהל של גלריית טייט ולאחר פרישתו של סר קלוד פיליפס, ומנהל אוסף וולאס מ-1911 עד 1924. במהלך הקריירה שלו, מקקול פעל למען מספר מטרות בתחום האמנותי, שהביאו להעשרת האוספים הציבוריים בבריטניה, כולל הקצבה ממשלתית ועיזבונות שכוונו למטרות אלה. בשנות ה-20 הוא פעל, ללא הצלחה, לשימור גשר ווטרלו של ג'ון רני. אבל הרברט מוריסון ומועצת מחוז לונדון הצליחו בסופו של דבר להביא להחלטה להריסתו והחלפתו. כחבר בוועדה המלכותית לאמנות יפה, הוא התנגד להצעה משנת 1925 לבנות מחסן מתחת לקיר הצפוני של מנזר וסטמינסטר. הוא גם היה דמות מרכזית בדיונים על תוספות "גותיות" לקולג'ים באוקספורד, ובמאמצים לשמר את בית החולים פאונדלינג. דוגאלד סאתרלנד מקקול מת ב-1948 בלונדון. תערוכת זיכרון לעבודותיו נערכה בגלריה טייט בשנת 1950. בנו היה רנה מקקול, קריקטוריסט ועיתונאי. במרפסת בחירה במועדון האמנות החדש אכילס, ציור מעתיקות יווניות דיוניסוס וסאטיר, העתקה מעתיקות יווניות מדיה וקבצים בנושא דוגאלד מקקול בוויקישיתוף דוגאלד מקקול, באתר "Find a Grave" (באנגלית) No. 33067". The London Gazette. 17 July 1925. p. 4778. "No. 33618". The London Gazette. 24 June 1930. p. 3957. Obituary Mr. D. S. Maccoll, Art Critic, author, And Painter, The Times, 22 December 1948
טלגט מוסאבייב

טלגט מוסאבייב (בקזחית: Талғат Аманкелдіұлы Мұсабаев; ‏נולד ב־7 בינואר 1951) הוא קוסמונאוט רוסי ממוצא קזחי שטס ב-3 משימות חלל כמפקד צוות לתחנת החלל מיר ולתחנת החלל הבין-לאומית. טלגט מוסאבייב נולד בכפר באזור אלמטי למשפחת בעלי השכלה אקדמאית. בשנת 1968 סיים לימודי בית הספר ורצה להיות טייס. מוסאבייב החל לימודים במכון למהנדסי תעופה אזרחית בריגה (אז בתחומי ברית המועצות. עד מהרה התברר לו שלימודים לא כוללים לימודי טייס, אך בלחץ הורים סיים את הלימודים עם תואר בהנדסת אלקטרוניקה. הוא חזר לקזחסטן הסובייטית ולאחר תקופה קצרה בה עבד במקצוע, השתלב במנגנון הקומסומול ובהמשך במנגנון של המפלגה הקומוניסטית של ברית המועצות בחברת "אארופלוט". בגיל 36 הוא הצליח לעבור קורס טיס והתחיל לעבוד כטייס משנה במטוס מדגם "אנטונוב An-2". בשנת 1990 הוא עבר ל-"טופולב Tu-134". בסוף שנות ה-80 של המאה ה-20 שלטונות קזחסטן הסובייטית חיפשו יליד הרפובליקה שיכול להיכלל ביחידת הקוסמונאוטים של ברית המועצות. טלגט מוסאבייב היה מועמד מתאים, אך חוסר ניסיון מקצועי לא איפשר לא ליהות מועמד ליחידת קוסמונאוטים אזרחית. בסופו של דבר הוחלט לגייס אותו לשירות פעיל בחיל האוויר הסובייטי ולהעניק לו דרגה רב-סרן. לאחר קבלת השכרה הוא נכלל בצוות של "סויוז TM-19" שטס לחלל בשנת 1994. יורי מלנצ'נקו היה מפקד צוות. החחלית התחבר לתחנת החלל מיר בה כבר פעלה משלחת מס' 15 בפיקוד ויקטור אפנסייב. לאחר ביצוע חפיפה משלחת מס' 16 החלה את פעילותה. הם חזרו לכדור הארץ לאחר 125 ימים בחלל וביצוע פעילות חוץ רכבית במשך כולל של 11 שעות. בשנת 1998 מוסאבייב טס כמפקד צוות של סויוז TM-27 ומשלחת מס' 25. במהלך שהייה בתחנת החלל בוצעו עבודות תחזוקה רבות שכללו 6 פעילויות חוץ רכביות במשך כולל של כ-33 שעות. חברי המשלחת חזרו לכדור הארץ לאחר 208 ימים בחלל. בשנת 2001 מוסאבייב טס כמפקד צוות של סויוז TM-31. החללית התחברה לתחנת החלל הבין-לאומית עם חברי צוות חדשים והביאה אספקה חדשה. היא חזרה לאחר 7 ימים בחלל. בשנת 2003 מוסאבייב עזב את יחידת הקוסמונאוטים ומונה לסגן מפקד אקדמיה של חיל האוויר. הוא קודם לדרגת מייג'ור גנרל. בשנת 2005 מוסאבייב עזב את הצבא, עבר לקזחסטן ובשנת 2007 קיבל אזרחות. במרץ 2007 הוא הועמד בראש "סוכנות החלל של קזחסטן". בשנת 2017 הוא מונה לחבר פרלמנט. מדיה וקבצים בנושא טלגט מוסאבייב בוויקישיתוף נתונים מאנציקלפדיית החלל ביוגרפיה (ברוסית) ריאיון עם מוסאבייב